Държавен вестник, бр. 64, 2012 г., стр. 3

БРОЙ  64	
Д Ъ Р Ж А В Е Н  В Е С Т Н И К 	
СТР.  3  
Емитентът упълномощава Мениджърите да 
разпространят копия от същия във връзка с 
предлагането и продажбата на Облигациите. 
Емитентът също потвърждава, че след раз­
пространението на Предварителния проспект 
ще подготви Проспект с дата – Датата на 
подписване („Проспектът“) и с настоящото 
Емитентът упълномощава Мениджърите да 
разпространят копия от същия във връзка с 
предлагането и продажбата на Облигациите. 
1.4. Емитентът потвърждава, че след рати­
фикацията на Договора, Договора за фискално 
агентство и Акта за поемане на задължения 
в съответствие с Парламентарните процедури 
Министърът на финансите ще бъде упълно­
мощен от Емитента (i) да уговори размера 
на главницата на Облигациите (като този 
размер да не надхвърля 950 000 000 евро), 
Емисионната цена, лихвения процент на Об­
лигациите (на база на спред, съответстващ 
на съществуващите към тогавашния момент 
пазарни условия на основата на облигации, 
деноминирани в евро, с падеж, подобен на 
този на Облигациите, при условие че лихве­
ният процент по Облигациите не надхвърля 
10 %), датата на падежа на Облигациите (като 
тази дата да не бъде по-късно от 10 години 
след датата на емитиране на Облигациите), 
Датата на подписване, датата на подписване на 
Допълнението „Информация за облигациите“, 
Датата на приключване, банковата сметка в 
евро на Емитента, по която следва да бъдат 
преведени чистите суми по записването за 
Облигациите на Датата на приключване, и 
да сключи от името на Емитента Ценовото 
допълнение и Допълнението „Информация 
за облигациите“, съдържащо тези условия; 
(ii) да емитира от негово име Облигациите 
на Датата на приключване в съответствие с 
Договора за фискално агентство и във фор­
мата, предвидена в същия; (iii) да извършва 
(договаря) каквито и да е изменения от незна­
чително или техническо естество в настоящия 
Договор, Договора за фискално агентство, в 
това число и на Условията на Облигациите 
или Акта за поемане на задължения, или да 
извършва каквито и да е други изменения на 
тези документи, които не засягат съществени­
те задължения и ангажименти на Емитента 
по тях, които са необходими по преценка на 
Министъра на финансите във връзка с предла­
гането и продажбата на Облигациите и които 
ще бъдат изложени в Ценовото допълнение и 
Допълнението „Информация за облигациите“; 
и (iv) да предприеме или осигури предпри­
емането от името и за сметка на Емитента 
всички необходими и подходящи правни и 
фактически действия за надлежното изпъл­
нение на този Договор, включително, но не 
само да сключи, подпише и издаде всякакви 
други споразумения, актове, приложения или 
други инструменти, предвидени от този До­
говор (така както може да бъде периодично 
изменян съобразно условията си) или от ка­
квито и да е други договори или документи, 
ратифицирани от Народното събрание на 
Република България.
1.5. Емитентът потвърждава ангажимен­
тите, които Мениджърите са поели от негово 
име за обявления относно Облигациите, които 
да бъдат направени на дати и във вестници 
или други издания, за които същият се спо­
разумее с Мениджърите.
2. Стабилизация
БНП Париба („Мениджър по стабилиза­
цията“) може за своя сметка и доколкото 
това е разрешено от приложимите закони, 
да надпродава и сключва сделки с оглед под­
държане на пазарна цена на Облигациите на 
нива, по-високи от тези, които в противен 
случай биха преобладавали. В този случай 
Мениджърът по стабилизацията няма да 
действа като представител на Емитента и 
всички загуби или печалби, произтичащи 
от свръхпродажбата, ще бъдат понесени, 
респективно задържани от Мениджъра по 
стабилизацията или в случай че бъде угово­
рено, от Мениджърите съгласно уговореното 
помежду им. Мениджърите потвърждават, че 
Емитентът не е разрешил емитирането на 
облигации, чиито размер надвишава размера 
на главницата на Облигациите, така, както е 
посочен в Ценовото допълнение.
3. Договорни задължения на мениджърите
Записване
3.1. Мениджърите заедно и поотделно се 
съгласяват да запишат и платят Облигациите 
на Датата на приключване по Емисионната 
цена без сумата на комисионите съгласно 
Член 8 и в съответствие с условията на на­
стоящия Договор.
Продажба
3.2. Всеки Мениджър поотделно се договаря 
с Емитента относно следното:
(а)	 Всеки Мениджър разбира, че Облига­
циите не са и няма да бъдат регистри­
рани съгласно Закона за ценните книжа 
на САЩ от 1933 г. и последващите му 
изменения („Законът за Ценните кни­
жа“) и не могат да бъдат предлагани, 
продавани или доставяни в рамките 
на Съединените Щати освен съгласно 
освобождаване от или чрез сделка, 
която не е предмет на изискванията 
за регистрация по Закона за Ценните 
книжа. Нито един Мениджър не е пред­
лагал или продавал и няма да предлага 
или продава част от разпределените 
му Облигации в Съединените Щати 
освен в съответствие с Правило 903 
на Наредба S по Закона за ценните 
книжа („Наредба S“). Съответно нито 
един Мениджър, нито свързани с него